CELEX: 32014D0807
Language: sk
Date: 2014-11-17 00:00:00
Title: 2014/807/EÚ: Vykonávacie rozhodnutie Komisie zo 17. novembra 2014 o určitých prechodných ochranných opatreniach v súvislosti s vysokopatogénnou vtáčou chrípkou podtypu H5 v Spojenom kráľovstve [oznámené pod číslom C(2014) 8751]  Text s významom pre EHP

19.11.2014   
               
               
                  SK
               
               
                  Úradný vestník Európskej únie
               
               
                  L 332/41
               
            
         VYKONÁVACIE ROZHODNUTIE KOMISIE
         zo 17. novembra 2014
         o určitých prechodných ochranných opatreniach v súvislosti s vysokopatogénnou vtáčou chrípkou podtypu H5 v Spojenom kráľovstve
         
            
               [oznámené pod číslom C(2014) 8751]
            
         
         (Iba anglické znenie je autentické)
         (Text s významom pre EHP)
         
            (2014/807/EÚ)
         
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 3,
         so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 3,
         keďže:
         
                     (1)
                  
                  
                     Vtáčia chrípka je infekčná vírusová choroba u vtákov vrátane hydiny. Infekcie vírusmi vtáčej chrípky u domácej hydiny spôsobujú dve hlavné formy tejto choroby, ktoré sa rozlišujú podľa ich virulencie. Nízkopatogénna forma sa prejavuje obyčajne iba miernymi príznakmi, zatiaľ čo vysokopatogénna forma spôsobuje veľmi vysokú úmrtnosť u väčšiny druhov hydiny. Uvedená choroba môže mať vážny dosah na ziskovosť chovu hydiny.
                  
               
                     (2)
                  
                  
                     Vtáčia chrípka sa vyskytuje hlavne u vtákov, ale za určitých okolností sa môže infekcia vyskytnúť aj u ľudí, i keď riziko je vo všeobecnosti veľmi nízke.
                  
               
                     (3)
                  
                  
                     V prípade výskytu ohniska vtáčej chrípky existuje riziko, že pôvodca choroby sa môže rozšíriť do iných chovov hydiny alebo ostatných vtákov chovaných v zajatí. Preto sa môže preniesť z jedného členského štátu do druhého členského štátu alebo do tretích krajín prostredníctvom obchodu so živými vtákmi alebo produktmi z nich.
                  
               
                     (4)
                  
                  
                     V smernici Rady 2005/94/ES (3) sa stanovujú určité preventívne opatrenia v súvislosti s dohľadom nad vtáčou chrípkou a jej včasným zistením a minimálne kontrolné opatrenia, ktoré sa majú uplatňovať v prípade výskytu ohniska tejto choroby u hydiny alebo iných vtákov chovaných v zajatí. V uvedenej smernici sa stanovuje zriadenie ochranných pásiem a pásiem dohľadu v prípade výskytu ohniska vysokopatogénnej vtáčej chrípky.
                  
               
                     (5)
                  
                  
                     Spojené kráľovstvo oznámilo Komisii výskyt ohniska vysokopatogénnej vtáčej chrípky podtypu H5 v chove hydiny alebo iných vtákov chovaných v zajatí na svojom území a okamžite prijalo opatrenia požadované podľa smernice 2005/94/ES vrátane vytvorenia ochranných pásiem a pásiem dohľadu.
                  
               
                     (6)
                  
                  
                     Komisia v spolupráci so Spojeným kráľovstvom preskúmala uvedené opatrenia a s uspokojením zistila, že hranice ochranných pásiem a pásiem dohľadu stanovené príslušným orgánom v uvedenom členskom štáte sú v dostatočnej vzdialenosti od skutočného miesta chovu s potvrdeným ohniskom.
                  
               
                     (7)
                  
                  
                     Aby sa predišlo akémukoľvek zbytočnému narušeniu obchodu v rámci Únie a prijatiu neodôvodnených prekážok obchodu tretími krajinami, je nevyhnutné urýchlene vymedziť ochranné pásma a pásma dohľadu zriadené v Spojenom kráľovstve na úrovni Únie v spolupráci s uvedeným členským štátom.
                  
               
                     (8)
                  
                  
                     Preto by do ďalšieho stretnutia Stáleho výboru pre rastliny, zvieratá, potraviny a krmivá mali byť ochranné pásma a pásma dohľadu v Spojenom kráľovstve, kde sa uplatňujú kontrolné opatrenia na ochranu zdravia zvierat stanovené v smernici 2005/94/ES, vymedzené v prílohe k tomuto rozhodnutiu a malo by sa stanoviť trvanie uvedenej regionalizácie.
                  
               
                     (9)
                  
                  
                     Toto rozhodnutie má byť preskúmané na ďalšom zasadnutí Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Spojené kráľovstvo zabezpečí, aby ochranné pásma a pásma dohľadu zriadené v súlade s článkom 16 ods. 1 smernice 2005/94/EC zahŕňali aspoň tie oblasti, ktoré sú uvedené v zozname v častiach A a B prílohy k tomuto rozhodnutiu ako ochranné pásma a pásma dohľadu.
         
         
            Článok 2
            Toto rozhodnutie sa uplatňuje do 22. decembra 2014.
         
         
            Článok 3
            Toto rozhodnutie je určené Spojenému kráľovstvu Veľkej Británie a Severného Írska.
         
         
            V Bruseli 17. novembra 2014
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 395, 30.12.1989, s. 13.
         
            (2)  Ú. v. ES L 224, 18.8.1990, s. 29.
         
            (3)  Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16).
      
      
         
            PRÍLOHA
            ČASŤ A
            Ochranné pásmo uvedené v článku 1:
            
                        ISO kód krajiny
                     
                     
                        Členský štát
                     
                     
                        Kód
                        (ak je k dispozícii)
                     
                     
                        Názov
                     
                  
                        UK
                     
                     
                        Spojené kráľovstvo
                     
                     
                        Kód ADSN
                     
                     
                        Oblasť zahŕňa:
                     
                  
                         
                     
                     
                         
                     
                     
                        00053 
                     
                     
                        Časť East Riding of Yorkshire v okruhu s polomerom 3 kilometre so stredom v bode, ktorý má súradnicu TA0654959548. Odkaz na súradnice je uvedený podľa mapy Ordnance Survey série Landranger 1:100 000 .
                     
                  ČASŤ B
            Pásmo dohľadu uvedené v článku 1:
            
                        ISO kód krajiny
                     
                     
                        Členský štát
                     
                     
                        Kód
                        (ak je k dispozícii)
                     
                     
                        Názov
                     
                  
                        UK
                     
                     
                        Spojené kráľovstvo
                     
                     
                        Kód ADSN
                     
                     
                        Oblasť zahŕňa:
                     
                  
                         
                     
                     
                         
                     
                     
                        00053 
                     
                     
                        Oblasť časti East Riding of Yorkshire za hranicami oblasti opísanej v ochrannom pásme a v okruhu s polomerom 10 kilometrov so stredom v bode, ktorý má súradnicu TA0654959548. Odkaz na súradnice je uvedený podľa mapy Ordnance Survey série Landranger 1:100 000 .